वर्तमान कांग्रेस विधायक मदन प्रजापत और भाजपा के अमराराम चौधरी के बीच जीत का अंतर करीब 12 हजार मतों का रहा था, जिसमें करीब 65 प्रतिशत मतदान हुआ था. कलबी चौधरी और अनुसूचित जाति-जनजाति वोट बाहुल्य इस विधानसभा क्षेत्र में करीब 1 लाख 70 हजार मतदाता है. यहां पर कलब चौधरियों के 30 हजार व अनुसूचित जाति-जनजाति के भी 30 हजार निर्णायक मतदाता है. इसके अलावा पचपदरा विधानसभा क्षेत्र में मुख्य रूप से जाट समुदाय के 14 हजार, पुरोहित समुदाय के 12 हजार, प्रजापत समुदाय के 10 हजार, माली समाज समुदाय के 15 हजार, रावणा राजपूत समुदाय के 5 हजार, राजपूत समुदाय के 10 हजार, जैन समुदाय के 8 हजार, अग्रवाल समुदाय के 3 हजार, घांची समुदाय के 3 हजार, मुस्लिम व देवासी समाज के 5 हजार, माहेश्वरी समुदाय के 1500 मतदाता हैं. शेष में सभी वर्गों के मतदाता हैं.